Първият роман на Джилиан Флин, „Sharp Objects“, ще бъде адаптиран на малкия екран – Лира
Начало / Свят / Първият роман на Джилиан Флин, „Sharp Objects“, ще бъде адаптиран на малкия екран
09.07.2014	Свят Остави коментар 764 Прегледи
Първият роман на Джилиан Флин, „Sharp Objects“, ще бъде адаптиран на малкия екран, съобщи variety.com. Компанията „Entertainment One“ ще направи филм по творбата. Авторката Флин ще бъде изпълнителен продуцент.
„Sharp Objects“ излезе през 2006 г. Книгата проследява историята на репортерка, която се връща в родния си град, за да отрази случай със сериен убиец. Водещи теми са нефункциониращи семейства, насилие и самонараняване. Макар да не се превърна в бестселър при своето публикуване, произведението получи признанието на критиците и беше наградено от Асоциацията на криминалните писатели в Обединеното кралство.
Така ще има филми и по трите книги на Джилиан Флин. С огромен интерес се очаква екранизацията на най-известния й роман, „Не казвай сбогом“, режисирана от Дейвид Финчър и с участието на Бен Афлек и Розамунд Пайк. Прожекцията ще дебютира на 3 октомври. Скоро приключиха снимките и на филма по книгата й „Мрак“ с Чарлийз Терон в главната роля.
Предишна Георги Господинов спечели Вазовата награда за литература
Следваща Аксиния Михайлова е номинирана за наградата „Аполинер”